Nuuskommentaar: Die boer se *oer | Maroela Media
Op dieselfde dag wat Skoor in die parlement die departement van landelike ontwikkeling se derms oor onbekwaamheid uitryg, gaan die minister van landbou, Tina Joemat-Pettersson op Agri SA se nasionale kongres en pak die blaam vir trae grondhervorming opnuut op die landbou. Intussen aanvaar die bestuur van die departement self verantwoordelikheid daarvoor dat bykans alles in die departement onder D vir deurmekaar of O vir onbekwaamheid geliasseer word.
Die ANC se houding oor die sing van die "skiet die Boer"-lied is welbekend. Nou woed die woorde-oorlog rondom adjunk-minister Pieter Mulder se repliek op Zuma se staatsrede al dae lank. Al is Mulder se toespraak weens die wanvoorstellings daarvan op verskeie internet-webwerwe geplaas en neem baie mense kennis van wat hy werklik gesê het, gaan 'n groot deel van die media, waaronder die openbare uitsaaier, steeds voorts om daagliks die woorde wat hy nié gebruik het nie daagliks aan hom toe te dig.
Mnr Toerien, u verwys na die 'internasionale opslae' wat plaasaanvalle maak. U artikel is nie sonder meriete nie en som dalk die boere se saak baie goed op.Kan u dalk die internasionale opslae met voorbeelde toelig? Reken u dat dit uiteindelik tot internasionale sanksies kan en behoort te lei, ten einde die SA regering tot besinning te dwing? Hoe balanseer u die behoefte tot patriotisme met die moorde op ons mense? Dus, wat kom eerste: nasionale- of etnies/kulturele/groepsbelang?
So uit die vuis onthou ek daar was enkele dae gelede berigte oor 'n program oor plaasaanvalle wat op 'n Nederlandse TV-stasie met baie kykers uitgesaai is. Daar was ook in verskeie Nederlandse en Britse koerante lang artikels wat in baie grusame detail na plaasaanvalle verwys. Afriforum het ook al minstens een sending na die buiteland gelei. Ek onthou toe 'n boer, Belgiese burger kort voor die Wêreldsokkerbeker vermoor is, was dit baie groot nuus in talle Nederlandse en Vlaamse koerante.